**ΤΠΥ**

Από 01/01/2017 όσοι εκδίδουν ΤΠY οφείλουν να αναγράφουν στο Τιμολόγιο Παροχής Υπηρεσιών αν εμπίπτουν στις διατάξεις της παραγ.9 του άρθρου 39 του Ν4387/2016.

Επιπλέον να δηλώσουν με υπεύθυνη δήλωση επικυρωμένη από δημόσια αρχή αν πληρούν ή όχι τις προϋποθέσεις ασφάλισης της παραγ.9 του άρθρου 39 του Ν4387/2016.

Όσοι εμπίπτουν στις διατάξεις της παραγ.9 του άρθρου 39 του Ν4387/2016 θα ασφαλιστούν από το Ι.Ν Ε.ΔΙ.ΒΙ.Μ από 01/01/2017 με αναλυτική περιοδική δήλωση και κατ’ επέκταση με εισφορές του ΙΚΑ .

Οι ασφαλισμένοι οι οποίοι αρχικά υπήχθησαν στις διατάξεις της παρ. 9 του άρθρου 39, πληρούντες τις νόμιμες προϋποθέσεις, αλλά στη συνέχεια τις απώλεσαν (επειδή, για παράδειγμα, παρείχαν υπηρεσίες σε περισσότερους αντισυμβαλλομένους είτε επειδή δεν είχαν κανέναν αντισυμβαλλόμενο), για το διάστημα που ακολουθεί την έκπτωση από τις ρυθμίσεις της ανωτέρω παραγράφου, καταβάλλουν εισφορές ως μη μισθωτοί.

Έτσι, εάν στη διάρκεια του ημερολογιακού έτους παρασχεθεί υπηρεσία και σε τρίτο αντισυμβαλλόμενο, ο ασφαλισμένος οφείλει να γνωστοποιήσει τούτο στον ΕΦΚΑ, με σχετική αίτηση-δήλωση, ώστε να επέλθει η σχετική μεταβολή στο μητρώο και να ενημερωθεί το Ι.Ν Ε.ΔΙ.ΒΙ.Μ με υπεύθυνη δήλωση επικυρωμένη από δημόσια αρχή προκειμένου να απαλλαγεί από την ανωτέρω υποχρέωση ασφάλισης στο ΙΚΑ .

**ΑΕΔ**

Για την περίοδο από 01/10/2016 έως 31/12/2016 όσοι εκπαιδευτές είναι ασφαλισμένοι με πλήρη απασχόληση σε άλλο εργοδότη (25 ημέρες ασφάλισης ΙΚΑ) πρέπει να προσκομίσουν Ατομικό Λογαριασμό Ασφάλισης (καρτέλα ενσήμων ) του ΙΚΑ για να πληρωθούν με ΑΕΔ .

Από 01/01/2017 όσοι έχουν επιλέξει να πληρωθούν με ΑΕΔ θα πρέπει να γνωρίζουν ότι σύμφωνα με τις διατάξεις του Ν 4387/2016 από 01/01/2017 υπάγονται σε ασφαλιστικές εισφορές .

Αναμένεται εγκύκλιος η οποία θα καθορίζει τα ποσοστά καθώς και τις πιθανές εξαιρέσεις για τις κάτωθι κατηγορίες :

* **Συνταξιούχοι**
* **Δημόσιοι Υπάλληλοι**
* **Ασφαλισμένοι με πλήρη απασχόληση σε άλλο εργοδότη (25 ημέρες ασφάλισης ΙΚΑ)**

**Ειδικά για τους συνταξιούχους**

**Νόμοι 4387/2016 Αρθρο 20**

**Αρθρο 20. Απασχόληση συνταξιούχων**

1. Στους εξ ιδίου δικαιώματος συνταξιούχους του Δημοσίου, καθώς και όλων των φορέων, ταμείων, κλάδων ή λογαριασμών που εντάσσονται στον Ε.Φ.Κ.Α., οι οποίοι αναλαμβάνουν εργασία ή αποκτούν ιδιότητα ή δραστηριότητα υποχρεωτικώς υπακτέα στην ασφάλιση του Ε.Φ.Κ.Α., οι ακαθάριστες συντάξεις κύριες και επικουρικές καταβάλλονται **μειωμένες σε ποσοστό 60% για** όσο χρόνο απασχολούνται ή διατηρούν την ιδιότητα ή την δραστηριότητα. Για το διάστημα αυτό καταβάλλονται οι ασφαλιστικές εισφορές για τον απασχολούμενο συνταξιούχο, κατά τα ειδικότερα προβλεπόμενα στις οικείες διατάξεις του παρόντος νόμου.

2. Ειδικά, στην περίπτωση που οι συνταξιούχοι της παραγράφου 1 αναλαμβάνουν εργασία ή αποκτούν δραστηριότητα **σε φορείς της γενικής Κυβέρνησης**, η καταβολή της σύνταξής ή των συντάξεών τους, κύριων και επικουρικών **αναστέλλεται** για όσο χρόνο διαρκεί η παροχή της εργασίας τους ή των υπηρεσιών τους ή η δραστηριότητά τους.
Για την προσαύξηση της επικουρικής σύνταξης και του ανταποδοτικού μέρους της κύριας σύνταξης των ανωτέρω συνταξιούχων εφαρμόζονται αναλογικά οι διατάξεις της παραγράφου 1 του άρθρου 30.

Λόγω της σοβαρότητας των ανωτέρω παρακαλούμε να μας αποστείλετε αναλυτική κατάσταση των συνταξιούχων οι οποίοι έχουν υπογράψει σύμβαση με το ΙΝΕΔΙΒΙΜ και για την περίοδο από 01/01/2017 σύμφωνα με τις διατάξεις του Ν4387/2016 αναστέλλεται η σύνταξή τους .Δεν αποτελεί ευθύνη του Ι.ΝΕ.ΔΙ.ΒΙ.Μ η αναστολή της σύνταξης .